Burn Notice

Burn Notice on yhdysvaltalainen Matt Nixin luoma toimintasarja. Sen pääosissa näyttelevät Jeffrey Donovan, Gabrielle Anwar, Bruce Campbell ja Sharon Gless.

Yhdysvalloissa sarjaa esitettiin USA Networkin kanavalla vuosina 2007–2013 ja Suomessa MTV3-kanavalla vuodesta 2010 eteenpäin.

Burn Notice on saanut muun muassa neljä Primetime Emmy -ehdokkuutta.

Juoni 
Tiedustelupalvelun salaisena agenttina toiminut Michael Westen hylätään kesken operaation. Vaikeuksien kautta hän onnistuu palaamaan Miamiin ja yrittää vanhojen tuttavien avustuksella selvittää miksi hänet petettiin ja kenen toimesta.

Näyttelijät

Tuotanto 
Sarjaa kuvattiin Miamissa. Fox Television Studio vuokrasi kuvauksia varten alueen Miamin kaupungilta 240 000 dollarin vuosihinnalla. Viimeisen kauden ajaksi vuokra nostettiin 450 000 dollariin, jotta se kattaa alueelle pystytettyjen rakennuksien tuhoamiskustannukset.

Esittäminen 
Sarjan ensimmäinen esitys oli Yhdysvalloissa 28. kesäkuuta 2007 USA Network -kanavalla ja Suomessa sarja alkoi MTV3:lla 25. tammikuuta 2010.

Muissa medioissa 
Ajallisesti ennen televisiosarjan tapahtumia sijoittuva Burn Notice: The Fall of Sam Axe keskittyy Sam Axen Navy SEAL -uran loppuhetkille. Sen ensiesitys oli Yhdysvalloissa 17. huhtikuuta 2011.

New American Library (Signet Booksin nimellä) on julkaissut viisi Burn Notice -romaania. The Fix (2008), The End Game (2009), The Giveaway (2010), The Reformed (2011) ja The Bad Beat (2011) on kaikki Tod Goldbergin kirjoittamia.

Lähteet

Aiheesta muualla 
 Burn Notice USA Networkin sivustolla 
 

2000-vuosikymmenen yhdysvaltalaiset draamasarjat
2000-vuosikymmenen yhdysvaltalaiset rikossarjat
2010-luvun yhdysvaltalaiset draamasarjat
2010-luvun yhdysvaltalaiset rikossarjat